cyanic-selkie/wikianc huggingface dataset:
২০২০-এর হাথরস গণধর্ষণ ও হত্যা
ঘটনা
ঘটনাটি ঘটেছিল ২০২০ সালের ১৪ ই সেপ্টেম্বর, ঘটনার শিকার হওয়া ১৯ বছর বয়সী দলিত মহিলা গরুর খাবার সংগ্রহের জন্য একটি খামারে গিয়েছিলেন। ঘটনার সময় তার মেরুদণ্ড ভেঙে দেওয়া হয় এবং আহত অবস্থায় তার গলায় ওড়না জড়িয়ে টেনে নিয়ে যায় ধর্ষকরা। অভিযুক্ত চার ধর্ষক ঠাকুর সম্প্রদায়ের।    মেরুদণ্ডে মারাত্মক আঘাতের কারণে সহিংসতা মহিলাকে পক্ষাঘাতগ্রস্থ করে। মেয়েটি ধর্ষণের চেষ্টাকে প্রতিহত করার চেষ্টা করলে অপরাধীরা তার শ্বাসরোধ করার চেষ্টা করেছিল। তার কান্নার শব্দ শুনতে পেয়ে তার মা  ঘটনাস্থলে আসেন এবং মেয়েকে খামারে পড়ে থাকতে দেখেন। প্রথমে তাকে চাঁদ পা থানায় নিয়ে যাওয়া হয়, যেখানে পুলিশ তার দাবি প্রত্যাখ্যান করে এবং পরিবারের বক্তব্য অনুসারে তাদের লাঞ্ছিত করে। পুলিশ ২০ সেপ্টেম্বর অভিযোগটি নথিভুক্ত করে। ২২ সেপ্টেম্বর পুলিশ ঘটনার শিকার হওয়া মহিলার বক্তব্য ধারণ ও নথিভুক্ত করতে সক্ষম হয়।
এশিয়া কাপ
এশিয়া কাপ হলো পুরুষদের একদিনের আন্তর্জাতিক ও টি২০আই ক্রিকেট প্রতিযোগিতা। এটি চালু হয় ১৯৮৩ সালে যখন এশীয় দেশগুলোর মধ্যে সুনাম প্রচার করার জন্য এশিয়ান ক্রিকেট কাউন্সিল প্রতিষ্ঠা করা হয়। এটি প্রকৃতপক্ষে প্রতি দুই বছর পর পর অনুষ্ঠিত হয়।
প্রথম টুর্নামেন্ট অনুষ্ঠিত হয় ১৯৮৪ সালে সংযুক্ত আরব আমিরাত এর শারজাহতে যেখানে কাউন্সিলের মূল অফিস ছিল (১৯৯৫ পর্যন্ত)। ভারত শ্রীলঙ্কার সাথে আন্তরিকতাহীন ক্রিকেট সম্পর্কের কারণে ১৯৮৬ সালের টুর্নামেন্ট বর্জন করে। ১৯৯৩ সালে ভারত ও পাকিস্তান এর মধ্যে রাজনৈতিক অস্থিরতার কারণে এটি বাতিল হয়ে যায়। শ্রীলঙ্কা এশিয়া কাপ শুরু থেকে অংশ গ্রহণ করে আসছে। আন্তর্জাতিক ক্রিকেট কাউন্সিল নিয়ম করে দিয়েছে যে এশিয়া কাপের সকল খেলা অনুষ্ঠিত হবে অফিসিয়াল একদিনের আন্তর্জাতিক ক্রিকেট হিসেবে। এসিসি ঘোষণা অনুযায়ী প্রতি দুই বছর পর পর টুর্নামেন্ট অনুষ্ঠিত হয় ২০০৮ সাল থেকে।
ভারত এশিয়া কাপ জিতেছে সর্বোচ্চ ৭ বার, শ্রীলঙ্কা ৬ বার এবং পাকিস্তান ২ বার।
১৯৮৪–১৯৮৮
এশিয়া কাপের প্রথম পর্ব অনুষ্ঠিত হয়েছিল ১৯৮৪ তে সংযুক্ত আরব আমিরাত এর শারজাহ শহরে, যা এশিয়ান ক্রিকেট কাউন্সিলের নতুন সদর দফতর। প্রথম ম্যাচটি অনুষ্ঠিত হয়েছিল পাকিস্তান বনাম আইসিসির নতুন সদস্য শ্রীলঙ্কার সাথে। টুর্নামেন্ট টি অনুষ্ঠিত হয়েছিল রাউন্ড-রবিন টুর্নামেন্ট, খেলা হয়েছিল ভারত, পাকিস্তান ও শ্রীলঙ্কার মধ্যে। ভারত এই টুর্নামেন্ট টি জয়ী হয়েছিল দুটি বিজয়ের সাথে।
১৯৮৬ সালের দ্বিতীয় পর্বের খেলার হোস্ট ছিল শ্রীলঙ্কা, এটা ছিল প্রথম কোন বহুজাতিক ক্রিকেট সিরিজ যা সেখানে অনুষ্ঠিত হয়েছিল। ভারত সে টুর্নামেন্ট থেকে বেরিয়ে গিয়েছিল শ্রীলঙ্কার সাথে আগের বছরের বিতর্কিত সিরিজের হীন ক্রিকেট সম্পর্কের কারণে। বাংলাদেশ সেখানে প্রথমবার যোগ দিয়েছিল। ফাইনাল খেলায় শ্রীলঙ্কা জয়ী হয়েছিল পাকিস্তানের বিপক্ষে।
তৃতীয় পর্বের খেলা অনুষ্ঠিত হয় বাংলাদেশে ১৯৮৮ সালে, সেটি ছিল সেখানের প্রথম কোন বহুজাতিক ক্রিকেট টুর্নামেন্ট। ফাইনালে ভারত শ্রীলঙ্কার বিপক্ষে খেলে ৬ উইকেটে জয়ী হয়েছিল, এবং দ্বিতীয় বারের মত এশিয়া কাপ জয় করে।
১৯৯০ – ১৯৯৭
চতুর্থ পর্ব অনুষ্ঠিত হয় ভারতে ১৯৯০-৯১ তে। পাকিস্তান সে টুর্নামেন্ট থেকে বের হয়ে গিয়েছিল ভারতের সাথে হীন রাজনৈতিক কারণে। ভারত টুর্নামেন্টটি স্থগিত না করে শ্রীলঙ্কার সাথে ফাইনালে খেলে কাপ বিজয়ী হয়েছে।
১৯৯৩ সালের টুর্নামেন্টটি বাতিল হয়েছে ভারত ও পাকিস্তানের হীন রাজনৈতিক সম্পর্কের কারণে।
পঞ্চম পর্বের টুর্নামেন্টটি অনুষ্ঠিত হয় ১৯৯৫ সালে, সিরিজটি ১১ বছর পর আবার শারজাহ তে ফিরিয়ে নেয়া হয়। কর্তব্যপনায়ণ খেলে পাকিস্তানের চেয়ে ভাল রান নিয়ে ভারত ও শ্রীলঙ্কা ফাইনালে পৌছে ছিল, যেখানে তিনটি দলেরই পয়েন্ট ছিল সমান। ধারাবাহিকভাবে চতুথ বারের মত এশিয়া কাপ জয়ী হয় ফাইনালে ভারত শ্রীলঙ্কার বিপক্ষে খেলে।
ষষ্ঠ পর্বের টুর্নামেন্ট অনুষ্ঠিত হয় শ্রীলঙ্কাতে ১৯৯৭ সালে। ফাইনালে শ্রীলঙ্কা ৮ উইকেটে কাপ বিজয়ী হয় ভারতের বিপক্ষে খেলে, দ্বিতীয়বারের মত কাপ জয়ী হয়ে ভারতকে ধারাবাহিক কাপ বিজয় থেকে রুখে দেয়।
২০০০ – ২০১০
সপ্তম পর্বের টুর্নামেন্টটি অনুষ্ঠিত হয় দ্বিতীয়বারের মত বাংলাদেশে ২০০০ সালে। পাকিস্তান ও শ্রীলঙ্কা ফাইনাল খেলেছিল, যখন ভারত শুধু মাত্র একটি ম্যাচ জয়ী হয়েছিল বাংলাদেশের বিপক্ষে এবং প্রথম বারের মত ফাইনাল খেলার যোগ্যতা অর্জন করতে পারেনি। ফাইনালে পাকিস্তান কাপ বিজয়ী হয়েছিল শ্রীলঙ্কার বিপক্ষে, এবং প্রথমবার এশিয়া কাপ বিজয়ী হয়।
১৫৫৭
১৫৫৭ গ্রেগরীয় বর্ষপঞ্জির একটি সাধারণ বছর।
এশিয়া কাপ
২০০০ – ২০১০
নবম পর্বের এশিয়ান কাপ টুর্নামেন্ট অনুষ্ঠিত হয় পাকিস্তানে। আবার ২০০৪ সালের ফরম্যাট অপরিবর্তিত রাখা হয়েছে। টৃর্নামেন্ট শুরু হয়েছিল ২৪শে জুন ২০০৮ এ এবং শেষ হয় ৬ই গুলাই ২০০৮ এ। শ্রীলঙ্কা গ্রুপ এ থেকে সেরা হয়ে দ্বিতীয় পর্যায়ে বাংলাদেশের সাথে খেলেছে। গ্রুপ বি তে ভারত গ্রুপ সেরা হয়ে দ্বিতীয় পর্যায়ে পাকিস্তানের বিপক্ষে খেলেছে। শ্রীলঙ্কা এবং ভারত "সুপার ফোর" এ সেরা হয়ে ফাইনালে পৌছে যায়। ফাইনালে শ্রীলঙ্কা খুব সহজেই ভারতকে হারিয়ে চারবারের মত এশিয়া কাপ ট্রফি বিজয়ী হয়ে ভারতের সমান হয়ে যায়। সনথ জয়াসুরিয়া থেঁথলে দেয় তরিৎ ১১৪ বল থেকে ১২৫ রান বানিয়ে যখন শ্রীলঙ্কা ধসে গিয়ে সংগ্রহ ছিল ৬৬/৪। শ্রীলঙ্কার নতুন স্পিনার মাষ্টার অজন্তা মেন্ডিস, এর পরিসংখ্যান হলো ৬/১৩।
দশম পর্বের টুর্নামেন্ট অনুষ্ঠিত হয়েছিল শ্রীলঙ্কায়, যা ছিল এশিয়া কাপের চতুর্থ বারের মত স্বাগতিক দেশের মর্যাদা, সময়কাল ছিল ১৫-২৪ জুন ২০১০। এটাতে শুধু মাত্র চারটি টেষ্টের মর্যাদা পাওয়া রাষ্ট্র খেলেছে, এবং মাত্র সাতটি ম্যাচ অনুষ্ঠিত হয়েছে। (ফাইনালসহ) শ্রীলঙ্কা এবং ভারত গ্রুপ সেরা হয়ে ফাইনালে পৌঁছে যায়। ফাইনালে ভারত সহজেই শ্রীলঙ্কাকে হারিয়ে পঞ্চমবারের মত এশিয়া কাপ বিজয়ী হয়, কিন্তু জয় পায় ১৫ বছর পর।
২০১২ - ২০১৪
একাদশ পর্বের এশিয়া কাপ বাংলাদেশের ঢাকাতে অনুষ্ঠিত হয় ১১ থেকে ২২ মার্চ ২০১২ পর্যন্ত। এটা এশিয়ান ক্রিকেট কাউন্সিল ১৫ ডিসেম্বর ২০১১ তে চূড়ান্ত করেছিল। পাকিস্তান এবং বাংলাদেশ ফাইনালে খেলেছিল, যা অনুষ্ঠিত হয় ২২ই মার্চ ২০১২ তে, যেখানে পাকিস্তান একটুর জন্য রোমাঞ্চকর ২ রানে বিজয়ী হয়। শেষ বলে প্রয়োজন ছিল ৪ রান যখন ব্যাট করছিল নতুন একজন ব্যাটসম্যান, বাংলাদেশ নিয়েছিল এক রান, যার ফলে পাকিস্তানের কাছে হস্তান্তরিত হল এশিয়া কাপের ট্রফি সেই ২০০০ সালের প্রথম ট্রফির পরে। সর্বমোট ২ বার। প্রথম বারের মত টুর্নামেন্টের ইতিহাসে বাংলাদেশ ফাইনালে জায়গা করতে ভারত ও শ্রীলঙ্কাকে হারিয়েছিল। ফাইনাল ম্যাচে, পাকিস্তান জয়ের জন্য সংগ্রহ করেছিল কষ্টসাধ্য ব্যাট করে এবং বাংলাদেশকে দিয়েছিল খুব ছোট টার্গেট ২৩৬ রান, যা ছিল মাত্র ২ রান বেশি।   পাকিস্তানের ক্রিকেট ইতিহাসে মিসবাহ-উল-হক ছিল এশিয়া কাপের দ্বিতীয় অধিনায়ক, প্রথমে ছিল মইন খান। একটা আলাদা বিষয় বস্তু আছে পাকিস্তানি অধিনায়ক মিসবাহ উল হক এর যে সে স্বাভাবিক ভাবে উঠে দাড়াতে পারেন। এটা হলো পাকিস্তানের দ্বিতীয় বারের এশিয়া কাপ বিজয়।
দলের সাফল্য
নিচের টেবিলে বিগত এশিয়া কাপগুলোতে দলের ক্রিয়াকলাপ এর একটি সংক্ষিপ্ত চিত্র প্রদান করা হলো।
টি২০ আন্তর্জাতিক
মূল পর্ব থেকে চূড়ান্ত খেলা অব্দি পরিসংখ্যানে।  যোগ্যতা অর্জন পর্ব নেয়া হয়নি।
পীরতলা রেলওয়ে স্টেশন
পীরতলা রেলওয়ে স্টেশন হল ভারতীয় রেলওয়ের পূর্ব রেলওয়ে জোনের লালগোলা-শিয়ালদহ শাখা লাইনের একটি ভারতীয় রেলওয়ে স্টেশন। স্টেশনটি ভারতের পশ্চিমবঙ্গ রাজ্যের মুর্শিদাবাদ জেলার পীরতলাতে অবস্থিত। রেলওয়ে স্টেশনটি পীরতলা গ্রাম এবং আশেপাশের এলাকাকে পরিষেবা দেয়। লালগোলা প্যাসেঞ্জার সহ মোট ১১টি ট্রেন এবং কয়েকটি ইএমইউ ট্রেন এই স্টেশনে থামে।
বিদ্যুতায়ন
পিরতলা রেলওয়ে স্টেশন সহ কৃষ্ণনগর – লালগোলা সেকশন ২০০৪ সালে বিদ্যুতায়িত হয়। ২০১০ সালে আগেরটির পাশাপাশি একটি নতুন ট্র্যাক যোগ করা হলে বিভাগটি একটি ডাবল-ট্র্যাকড লাইনে পরিণত হয়।
বিষ্ণু নারায়ণ ভাতখন্ডে
thumb|right| পণ্ডিত বিষ্ণুনারায়ণ ভাতখন্ডে
পণ্ডিত বিষ্ণুনারায়ণ ভাতখন্ডে (জন্ম: আগস্ট ১০, ১৮৬০ - মৃত্যু: সেপ্টেম্বর ১৯, ১৯৩৬) ভারতীয় শাস্ত্রীয় সঙ্গীতের একজন প্রথিতযশা পণ্ডিতজন।
ততকালীন বোম্বাই এর কাছে বালকেশ্বর নামক স্থানে ভাতখন্ডেজী জন্মগ্রহণ করেন। অবস্থাপন্ন ঘরের সন্তান ছিলেন তিনি, সুতরাং শিক্ষালাভে তার কোনও অসুবিধা হয়নি। স্কুলে শিক্ষার পাশাপাশি তিনি সঙ্গীতের দিকে আকৃষ্ট হন। ছোটবেলায় মায়ের কাছে ভজন শিখেছিলেন। সঙ্গীতচর্চা চলতে থাকে এবং সঙ্গীত প্রতিয়োগিতায় তিনি কয়েকটি পুরস্কারও পান। একইসঙ্গে প্রকাশ পায় তার সাহিত্যিক দক্ষতাও। এরপর সেতার শিখতে শুরু করেন। বেনারসের সুপ্রসিদ্ধ সেতারী পান্নালাল বাজপেয়ীর শিষ্য বল্লভদাসজীর কাছে সেতার শিক্ষা শুরু করেন। তারপর বিখ্যাত বীণকার আলি হোসেনের শিষ্য গোপালজীর কাছেও সেতার শেখেন। ১৮৮৪ সালে তিনি এফ. এ. পাশ করেন। সঙ্গীত শিক্ষার জন্য বোম্বাই এর গায়ন উত্তেজক মন্ডলী নামক সঙ্গীত প্রতিষ্ঠানের সভ্য হন। তারপর রাওজী বুয়া বেলবাগকর এর কাছে শিখতে শুরু করেন ধ্রপদ গান। এই সময়েই মহম্মদ হোসেন ও বিলায়েত হোসেনের কাছে খেয়াল শিক্ষা করেন। কয়েক বছরের মধ্যেই তিনি সঙ্গীতে এমন দক্ষতার পরিচয় দেন যে গায়ন উত্তেজক মণ্ডলীর সঙ্গীত পরিচালনার ভার তার ওপরেই অর্পণ করা হয়। এই প্রতিষ্ঠানে তিনি যাদের নির্বাচন করতেন, তারাই সেখানে গান গাওয়ার সুয়োগ লাভ করত। ১৮৮৬ সালে ভাতখন্ডেজী বোম্বাই বিশ্ববিদ্যালয় থেকে বি. এ. পাশ করেন এবং ১৮৯০ সালে এল. এল. বি. পরীক্ষায় উত্তীর্ণ হন। আইন ব্যবসায়েও তিনি দক্ষতার পরিচয় দেন এবং সম্মানলাভ করেন। কিন্ত সঙ্গীতের প্রতি তার আকর্ষণ এত প্রবল ছিল য়ে আইন ব্যবসায়ে বেশি সময় খরচ না করে সঙ্গীত চর্চাতেই বেশিরভাগ সময় ব্যয় করতেন। হিন্দি, গুজরাতি, তেলুগু ও সংস্কৃত ভাষা শিক্ষা করে তিনি এইসব ভাষায় রচিত সঙ্গীত পুস্তকাদি পাঠ করতে শুরু করলেন। ১৮৯৫ সাল পর্য়ন্ত প্রায় সারা ভারতের সঙ্গীত সম্পর্কিত পুস্তক অধ্যয়নের কাজে ব্যাপৃত থাকেন। মাঝে মধ্যে এইসব বিষয়ে নানা জায়গায়  বক্তৃতা করেন। ১৮৯৬ সালে তিনি বেড়়িয়ে পড়েন পথে, ভরতবর্ষের তাবৎ অঞ্চলের সঙ্গীতের গতিপ্রকৃতি আত্মস্থ করার জন্য শুরু হয় এক সঙ্গীত মুশাফিরের দীর্ঘ  যাত্রা। ১৯০৪ সাল পর্যন্ত তিনি দাক্ষিনাত্য ভ্রমণ করেন। আলোচনা করেন গুণী সঙ্গীতজ্ঞদের সঙ্গে সংগ্রহ করেন অসংখ্য গানের রাগরূপ। ১৯০৭ সালে আসেন কলকাতায় রাজা শৌরীন্দ্রমোহন ঠাকুরের সঙ্গে সাক্ষাত হয়। দীর্ঘ আলোচনা হয় তাদের মধ্যে।
ভারতীয় শাস্ত্রীয় সঙ্গীতে তিনি একটি রেনেসাঁ নিয়ে এসেছিলেন। শাস্ত্রীয় সঙ্গীতের রাগসমূহকে তিনি বর্তমানের প্রচলিত ঠাট কাঠামোর অন্তর্ভুক্ত করেছিলেন। এর আগে শাস্ত্রীয় সঙ্গীতের রাগসমূহের ছিল রাগ (পুরুষ), রাগিণী (মহিলা) ও পুত্রা (সন্তান) ভাগে বিভক্ত।
বহিঃসংযোগ
হিন্দুস্থানী সঙ্গীত-পদ্ধতি, প্রথম খন্ড, পণ্ডিত বিষ্ণুনারায়ণ ভাতখন্ডে, পৃষ্ঠা-৫-৬
ডিয়েটার নহলেন
ডিয়েটার নহলেন (জন্ম ৬ নভেম্বর ১৯৩৯,  ওবেরহাউসেন-এ) হচ্ছেন একজন জার্মানি পণ্ডিত এবং রাষ্ট্রবিজ্ঞানী। তিনি বর্তমানে হেইডেলবার্গ বিশ্ববিদ্যালয়ের অর্থনৈতিক ও সামাজিক বিজ্ঞান অনুষদের রাষ্ট্রবিজ্ঞানী এমেরিটাস অধ্যাপক হিসেবে নিয়োজিত আছেন। তিনি নির্বাচনী ব্যবস্থা এবং রাজনৈতিক উন্নয়ন সম্পর্কে একজন বিশেষজ্ঞ। তিনি বিভিন্ন বইও প্রকাশ করেছেন।
গ্রন্থপঞ্জি
নহলেন কর্তৃক প্রকাশিত বইগুলোর মধ্যে অন্যতম:
উম্মে ওয়ারাকা আল আনসারী
নাম ও বংশ পরিচয়
তার সম্পূর্ণ বংশ পরিচয়ে উসুদুল গাবা গ্রন্থে উওয়াইমির‘ এর স্থলে উমাইর বর্ণিত রয়েছে। তার বংশের ঊর্ধ্বতন পুরুষ নাওফাল এ গিয়ে মিশেছে তাই তিনি  উম্মে ওয়ারাকা বিনতে নাওফাল নামেও অধিক পরিচিত রয়েছে।
ইসলাম গ্রহণ
মুহাম্মাদ মদিনায় হিজরতের পর উম্মে ওয়ারাকা ইসলাম গ্রহণ ও বাইয়াত গ্রহণ করেন। তিনি ইসলাম সম্পর্কে গভীর জ্ঞান অর্জন করেন।
ইসলামে অবদান
তিনি তার প্রতিবেশী মহিলাদের ইসলামী জ্ঞান শেখাতেন। ইসলামী জ্ঞান প্রচারে তিনি নিকটবর্তী মহিলাদের মধ্যে ছিলেন অনন্য। উম্মে ওয়ারাকা তীক্ষ্ণ স্মৃতিশক্তির অধিকারী ঈমানদার মহিলা ছিলেন। ইসলামী জ্ঞানে তিনি ছিলেন দক্ষ। মুহাম্মাদ মাঝে মাঝে তার বাড়িতে দেখা করতে যেতেন।
মুহাম্মাদ একদিন সাহাবাদের বললেন, “তোমরা আমার সাথে চলো, আমরা এই মহিলা শহীদকে একটু দেখে আসি।
কুরআন সংকলন
তিনি প্রচুর পরিমাণে কুরআন অধ্যয়ন করতেন এবং কুরআনের বেশীর ভাগ অংশ মুখস্থ করে ফেলেন। আল ইসাবা গ্রন্থের বর্ণনায় এসেছে, তিনি সমগ্র কুরআন সংগ্রহ করেন। আবু বকর যখন কুরআন সংগ্রহ ও সংকলন করেন, তখন উম্মে ওয়ারাকার সংগ্রহেরও সাহায্য নেন। ওয়ারাকা কুরআনের কিছু কিছু সূরা পুস্তিকা আকারে সংরক্ষণ করেছিলেন। তার কাছে সমগ্র কুরআন না হলেও অধিকাংশ লিখিত আকারে সংরক্ষিত ছিল।
মসজিদ প্রতিষ্ঠা
উম্মে ওয়ারাকা তার নিজের বাড়ীতে একটি নামায ঘর প্রতিষ্ঠা করেন এবং মুহাম্মাদ এই মসজিদের জন্য একজন আবদুর রহমান নামে এক বৃদ্ধ ব্যক্তিকে মুয়াযযিন নিয়োগ করে দেন। উম্মে ওয়ারাকার মৃত্যু পর্যন্ত উমরের খিলাফত পর্যন্ত এই মসজিদ বিদ্যমান ছিলো। তিনিই প্রথম মহিলা যিনি মহিলাদের জন্য মসজিদ প্রতিষ্ঠা করেন। এই মসজিদে উম্মে ওয়ারাকা ও তার প্রতিবেশীরা সবাই জামাতের সাথে নামাজ আদায় করতো।
উম্মে ওয়ারাকা মুহাম্মাদ থেকে হাদিস বর্ণনা করেছেন। আর তার সন্তানেরা উম্মে ওয়ারাকা থেকে হাদিস বর্ণনা করেছেন।
যুদ্ধে অংশগ্রহণ
তিনি বদরের যুদ্ধে মুসলিম যোদ্ধাদের সাহায্য করার জন্য,সেবা শ্রশুশা করার জন্য যোগদান করার অভিপ্রায় মুহাম্মাদ কে জানালেন। মুহাম্মাদ তাকে ঘরেই অবস্থানের পরামর্শ দান করেন এবং আশ শাহিদা উপাধি দান করেন।
শেষ জীবন
উম্মে ওয়ারাকা বার্ধ্যকে উপনীত হলে তার সকল মেয়ে বিয়ে করে স্বামীর ঘরে চলে যায়,এবং তার পুত্ররা সাংসারিক ব্যস্ততায় দূরে থাকা শুরু করে। তখন উম্মে ওয়ারাকা নিজের জন্য একজন দাস ও একজন দাসী নিযুক্ত করলেন। এবং ঘোষণা দিলেন এই দুই দাস আমার মৃত্যুর স্বাভাবিকভাবে পর মুক্ত হয়ে যাবে। এই দাস-দাসী খুব শীঘ্র উম্মে ওয়ারাকার মৃত্যুর কোন লক্ষণ দেখতে পেল না।
হত্যার শিকার
তখন তারা উম্মে ওয়ারাকাকে হত্যার ষড়যন্ত্র শুরু করলো। এবং সুযোগ মতো এক রাতে তারা একটি কাপড় পেঁচিয়ে শ্বাসরুদ্ধ হত্যা করে পালিয়ে গেলো। ইতিহাসবিদগণ ধারণা করেন এই হত্যার ঘটনা ঘটেছিলো ২২ হিজরিতে।
হত্যার বিচার
উম্মে ওয়ারাকার ঘর ছিলো খলিফা উমর এর বাড়ির পাশেই,যেখান থেকে মসজিদের আযান মহিলা জামাতের কুরআন তিলওয়াতের শব্দ শোনা যেত। উম্মে ওয়ারাকার মৃত্যুর পরের দিন উমর কোন সাড়া শব্দ না পেয়ে তার ঘরে গিয়ে দেখেন তাকে হত্যা করা হয়েছে। তিনি সাথে সাথে চারিদিকে ঘোষণা দিয়ে দেন উম্মে ওয়ারাকার দুই দাস-দাসীকে খুজে বের করতে। মুহূর্তেই উম্মে ওয়ারাকার দুই দাস-দাসীকে খুজতে লাগলো সবাই। এবং পরিশেষে দুইজনকে পাওয়া গেলো। তাদের জিজ্ঞাসাবাদে ঘটনার সত্যতা বের হয়ে আসলে খলিফা উমর তাদের শূলে চড়িয়ে হত্যার নির্দেশ দেন। এবং এই দুই ব্যক্তিই মদিনার প্রথম শূলে চড়িয়ে দণ্ড প্রাপ্ত ব্যক্তি।
অভিমন্যু
অভিমন্যু মহাভারত মহাকাব্যের অন্যতম উল্লেখযোগ্য চরিত্র ও অর্জুন-সুভদ্রার পুত্র, ভগবান শ্রীকৃষ্ণের ভাগিনেয় এবং মৎস্য রাজকন্যা উত্তরার স্বামী। শৌর্যে বীর্যে তিনি তার পিতা অর্জুন ও পিতামহ ইন্দ্রের সমতুল্য। অভিমুন্য নামের অভি অর্থ অত্যধিক; আর মুন্য অর্থ ক্রোধ। তাই অভিমুন্য নামের অর্থ দাড়ায় ক্রোধিত পুরুষ। যুদ্ধ ক্ষেত্রে অভিমুন্য তার পিতা অর্জুন ও মাতুল ভগবান শ্রীকৃষ্ণের সমান। কুরুক্ষেত্রের যুদ্ধের ত্রয়োদশ দিবসে মাত্র ষোলো বছর বয়সে তিনি মৃত্যুবরণ করেন। তার একমাত্র সন্তান পরীক্ষিৎ তার মৃত্যুর পর জন্মগ্রহণ করেন।
জন্ম, শিক্ষা ও বিবাহ
অর্জুনের বারো বছরের ব্রহ্মচর্য ও বনবাস সম্পূর্ণ হওয়ার পর অভিমন্যুর জন্ম হয়। মাতার গর্ভে থাকতেই তার শিক্ষা শুরু হয়েছিল। গর্ভাবস্থায় সুভদ্রা অর্জুনের নিকট চক্রব্যূহে প্রবেশের প্রণালী শুনতে শুনতে ঘুমিয়ে পড়ায় অভিমন্যু কেবল চক্রব্যূহে প্রবেশ করতে জানতেন, বাহির হতে জানতেন না।
পান্ডবগণের বনবাস ও অজ্ঞাতবাসের কারণে অভিমন্যু তার বাল্যকাল দ্বারকায় মাতুলালয়ে অতিবাহিত করেন। সেখানে কৃষ্ণ ও বলরামের অভিভাবকত্বে তিনি কৃষ্ণপুত্র প্রদ্যুম্ন এবং যাদববীর কৃতবর্মা ও সাত্যকীর নিকট অস্ত্রশিক্ষা গ্রহণ করেন।
অজ্ঞাতবাসকালে পঞ্চপান্ডব ও দ্রৌপদী মৎস্যরাজ বিরাটের নিকট ছদ্মবেশে আশ্রয় গ্রহণ করেন। তেরো বৎসর সম্পূর্ণ হওয়ার পর তারা আত্মপ্রকাশ করলে বিরাট স্বীয় কন্যা উত্তরার সঙ্গে অর্জুনের বিবাহের প্রস্তাব দেয়। তখন অর্জুন জানায় উত্তরা তাকে আচার্যের ন্যায় শ্রদ্ধা করে। তাই তিনি উত্তরাকে পুত্রবধূ রূপে গ্রহণ করবেন। তার পুত্র অভিমন্যুই মৎস্যরাজের জামাতা হওয়ার উপযুক্ত। এরপর উপপ্লব্য নগরীতে অভিমন্যু ও উত্তরার বিবাহ সম্পন্ন হয়। এদের পুত্র পরীক্ষীত।
কুরুক্ষেত্রের যুদ্ধে অভিমন্যু বধ
মহাভারতের যুদ্ধের ত্রয়োদশ দিনে কৌরব সেনাপতি দ্রোণাচার্য একটি চক্রব্যূহ রচনা করেন। এই ব্যুহ ভেদের কৌশল মাত্র চার জনের জানা ছিল। তারা হলেন- কৃষ্ণ, প্রদ্যুম্ন,অর্জুন আর অভিমুন্য। এইসময়ে চক্রব্যূহ ভেদ করার জন্য পান্ডব শিবিরে অভিমন্যু ব্যতীত আর কেউ উপস্থিত না থাকায় যুধিষ্ঠির তার ওপর এই গুরুভার অর্পণ করেন। এরপর অভিমন্যু যুদ্ধে অবতীর্ণ হন এবং চক্রব্যূহ ভেদ করে কৌরব সেনা মধ্যে উপস্থিত হন। তার শরবর্ষণে মদ্ররাজ শল্য ও দুঃশাসন মূর্ছিত হন। কর্ণের এক ভাই ও শল্যের ভ্রাতা নিহত হয় এবং শল্য রণভূমি থেকে পলায়ণ করেন। এইসময় যুধিষ্ঠির, ভীম, ধৃষ্টদ্যুম্ন, শিখন্ডী, সাত্যকী, বিরাট ও দ্রুপদ ব্যূহে প্রবেশ করার চেষ্টা করলে ধৃতরাষ্ট্রের জামাতা সিন্ধুরাজ জয়দ্রথ শিবের বরে তাদের পরাস্ত করেন ও ব্যূহের প্রবেশ পথ রুদ্ধ করে্ন। কুরুসৈন্য বেষ্টিত অভিমন্যু একাকী যুদ্ধ করতে থাকেন। কৌরবসৈন্য ছত্রভঙ্গ হয় এবং যোদ্ধারা পালাতে থাকে। শল্যপুত্র রুক্মরথ, দুর্যোধনের পুত্র লক্ষণ ও কোশলরাজ বৃহদবল তার বাণে হত হন।
অভিমন্যুকে অপ্রতিরোধ্য দেখে কর্ণ দ্রোণের উপদেশে তাকে পিছন থেকে আক্রমণ করে তাকে রথচ্যূত ও ধনুর্হীন করেন এবং দ্রোণ, কৃপ, কর্ণ, অশ্বত্থামা, দুর্যোধন ও শকুনি নিষ্করুণ ভাবে তার ওপর শরাঘাত করতে থাকেন। অভিমন্যু খড়গ, চক্র, গদা এমনকি রথের চাকা দিয়ে আত্মরক্ষার চেষ্টা করে ব্যর্থ হন। এইসময় দুঃশাসনের পুত্র তার মাথায় গদাঘাত করে। ফলে কৌরবসেনা নিপীড়িত বালক অভিমন্যুর প্রাণশূন্য দেহ ভূপাতিত হয়। অভিমুন্যের বধের জন্য দ্রোণ, দ্রৌণি, কৃপ, কর্ণ, শল্য, কৃতবর্মা, শকুনি, বৃহদ্বল, ভূরি, ভুরিশ্রবা, শল, পৌরব আর বৃষসেনকে দায়ি করা হয়।
চিত্রা শঙ্খচিল
চিত্রা শঙ্খচিল (বৈজ্ঞানিক নাম:Aetobatus narinari) (spotted eagle ray) হচ্ছে Myliobatidae পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
১৫৫৮
১৫৫৮ গ্রেগরীয় বর্ষপঞ্জির একটি সাধারণ বছর।
রোমাঞ্চকর সৃষ্টিকর্ম
রোমাঞ্চকর সৃষ্টিকর্ম বা ইংরেজিতে "থ্রিলার" সাহিত্য, চলচ্চিত্র ও টেলিভিশন ক্ষেত্রে একটি বিস্তৃত প্রকার বা শাখা এবং এর অনেক উপপ্রকার আছে। রোমাঞ্চকর সৃষ্টিকর্মকে চিহ্নিত ও সংজ্ঞায়িত করা যায় তাদের প্রকাশিত ভাব দিয়ে। তারা পাঠকের মধ্যে উৎকণ্ঠা, উত্তেজনা, বিস্ময় ও পূর্বাভাস জাগিয়ে তোলে । অ্যালফ্রেড হিচককের চলচ্চিত্রগুলো রোমাঞ্চকর সৃষ্টিকর্মের সফল কিছু উদাহরণ।
রোমাঞ্চকর সৃষ্টিকর্মের কাহিনী সংকটময় শীর্ষবিন্দুর দিকে যত এগোয়, পাঠকও উত্তেজনায় "চেয়ারের কিনারায়" এগিয়ে আসে। দর্শকের কাছ থেকে গুরুত্বপূর্ণ তথ্য লুকিয়ে রাখা রোমাঞ্চকর সৃষ্টিকর্মের বহুলব্যবহৃত একটি উপাদান। সাহিত্যিক কৌশল, যেমন মনোযোগ বিক্ষেপক (রেড হেরিং), কাহিনীর মোড় ঘোরানো, এবং শ্বাসরুদ্ধকর পরিস্থিতি, ইত্যাদিও প্রচুর ব্যবহৃত হয়। রোমাঞ্চকর সৃষ্টিকর্ম সাধারণত খলনায়ক-চালিত কাহিনী, যেখানে সে বিভিন্ন বাধা সৃষ্টি করে আর নায়ক সেসব পরাস্ত করে যায়।
হোমারের অডিসি পাশ্চাত্য জগতের একেবারে প্রাচীন গল্পগুলোর একটি এবং এটিকে রোমাঞ্চকর সৃষ্টিকর্মের আদিরূপ হিসেবে বিবেচনা করা হয়। প্রথম দিককার রোমাঞ্চকর চলচ্চিত্রগুলির একটি হল হ্যারল্ড লয়েডের হাস্যরসাত্মক চলচ্চিত্র সেফটি ফার্স্ট! (১৯২৩), যেখানে একটি চরিত্র গগনচুম্বী অট্টালিকার গায়ে তাকলাগানো কসরতবাজি করে দেখায়।
বৈশিষ্ট্য
লেখক ভ্লাদিমির নাবোকভ, কর্নেল বিশ্ববিদ্যালয়ে তার বক্তৃতায় বলেছেন:
"একটি অ্যাংলো-স্যাক্সন রোমাঞ্চকর কাহিনীতে, ভিলেনকে সাধারণত শাস্তি দেওয়া হয়, এবং শক্তিশালী নীরব মানুষ সাধারণত দুর্বল বকবক করা মেয়েটিকে জয় করে, তবে পশ্চিমা দেশগুলিতে এমন কোনও সরকারী আইন নেই যে কোনও গল্পকে নিষিদ্ধ করার জন্য যা একটি প্রিয় ঐতিহ্যের সাথে সঙ্গতিপূর্ণ নয়, যাতে আমরা সর্বদা আশা করি যে দুষ্ট কিন্তু রোমান্টিক সহকর্মীটি শাস্তি হতে মুক্ত হবে এবং ভাল কিন্তু নিস্তেজ চ্যাপ শেষ পর্যন্ত মুডি নায়িকার দ্বারা তিরস্কৃত হবে।"
সাসপেন্স
সাসপেন্স রোমাঞ্চকর ঘরানার একটি গুরুত্বপূর্ণ বৈশিষ্ট্য। এটি দর্শককে আনন্দদায়ক মুগ্ধতা ও উত্তেজনার অনুভূতি দেয়, যা আশঙ্কা, প্রত্যাশা ও উত্তেজনা মিশ্রিত করে। এগুলি বর্ণনার সময় অপ্রত্যাশিত, রহস্যময় ও রোমাঞ্চকর ঘটনা থেকে বিকশিত হয়, যা দর্শক বা পাঠককে নির্দিষ্ট কর্মের ফলাফল সম্পর্কে চিন্তা করতে বাধ্য করে। সেই চূড়ান্ত মুহূর্তগুলিকে যতই ছোট হোক না কেন, সবচেয়ে স্মরণীয় করে তোলার জন্য সাসপেন্স তৈরি হয়। একটি গল্পের সাসপেন্স ক্লাইম্যাক্সে না পৌঁছানো পর্যন্ত ব্যক্তিকে আরও পড়তে বা দেখার জন্য আবদ্ধ রাখে।
থিম ও চরিত্র
অপরাধ ও অ্যাকশন থ্রিলারগুলির সাধারণ পদ্ধতি ও থিমগুলি হল মুক্তিপণ, বন্দিত্ব, ডাকাতি, প্রতিশোধ ও অপহরণ। রহস্য রোমাঞ্চকর কাহিনীগুলিতে সাধারণ তদন্ত ও হুডুনিট কৌশল দেখা যায়। নাটকীয় ও মনস্তাত্ত্বিক রোমাঞ্চকর কাহিনীগুলির সাধারণ উপাদানগুলির মধ্যে রয়েছে গল্পের মোড়, মনোবিজ্ঞান, আবেশ ও মাইন্ড গেম। বিজ্ঞান-কল্পকাহিনী থ্রিলারের সাধারণ উপাদান হচ্ছে রোবট, মেশিন বা এলিয়েন, পাগল বিজ্ঞানী ও পরীক্ষা-নিরীক্ষা। ভৌতিক থ্রিলারগুলির মধ্যে সাধারণ হল ধারাবাহিক খুনি, স্টকিং, মৃত্যুফাঁদ এবং ভীতিকর-ব্যক্তিত্ব। সমগ্র দেশগুলির জন্য হুমকি, গুপ্তচর, গুপ্তচরবৃত্তি, ষড়যন্ত্র, ঘাতক ও ইলেকট্রনিক নজরদারির ঘটনা গুপ্তচর থ্রিলারগুলিতে সাধারণ পরিলক্ষিত হয়।
গল্প ও বিন্যাস
হিচককের চলচ্চিত্রগুলি প্রায়শই একটি নিরপরাধ ব্যক্তিকে (একজন গড়, দায়ী ব্যক্তি) একটি অদ্ভুত, জীবন-হুমকি বা সন্ত্রাসী পরিস্থিতিতে, ভুল পরিচয় বা অন্যায় অভিযোগের ক্ষেত্রে স্থাপন করে।
মুনির মালিক
মুনির মালিক (منيرملک; ‎১০ জুলাই ১৯৩৪ – ৩০ নভেম্বর ২০১২) ছিলেন একজন পাকিস্তানি ক্রিকেটার, যিনি ১৯৫৯ – ১৯৬২ সালের মধ্যে পাকিস্তানের হয়ে ৩টি টেস্ট ম্যাচ খেলেছিলেন। তিনি ডানহাতি দ্রুতগতির বোলার ছিলেন। ইংল্যান্ডের বিপক্ষে টানা ৫টি উইকেট নেয়া-সহ টেস্ট ক্যারিয়ারে গড়ে ৩৯.৭৭ করে তিনি মোট ৯টি উইকেট নেন। প্রথম-শ্রেণির ক্রিকেট ক্যারিয়ারে গড়ে ২১.৭৫ করে তিনি মোট ১৯৭টি উইকেট নেন।
প্রথম-শ্রেণির ক্রিকেট ক্যারিয়ার
মালিক ১৯৫৬-১৯৬৬ সালের মধ্যে করাচি, পাঞ্জাব ও রাওয়ালপিন্ডির হয়ে মোট ৪৯টি প্রথম শ্রেণির ম্যাচ খেলেন। প্রথম-শ্রেণির ক্রিকেট ক্যারিয়ারে ১৪টি ম্যাচে তিনি ৫টি বা তার বেশি উইকেট নেন এবং ৪টি ম্যাচে তিনি ১০ বা তার বেশি উইকেট নেন।
প্রথম-শ্রেণির ক্রিকেটে মালিকের অভিষেক ম্যাচ ১৯৫৬-৫৭ সালে "পাঞ্জাব বি"-এর হয়ে, বাহাওয়ালপুরের বিরুদ্ধে। গড়ে ৮.৩০ করে মোট ১৩টি উইকেট নিয়ে তিনি মৌসুম শেষ করেছিলেন। "পাঞ্জাব বি"-এর হয়ে পাঞ্জাবের বিপক্ষে ১৯ রান দিয়ে ৫টি উইকেট সেই মৌসুমে তার সেরা পারফর্মেন্স ছিল। মালিক ১৯৫৭-৫৮ মৌসুমে মাত্র ৩টি ম্যাচ খেলেন এবং পাঞ্জাবের বিপক্ষে ৬৬ রান দিয়ে ৫ উইকেট ছিল তার সেই মৌসুমের সেরা পারফর্মেন্স। পরবর্তী দুইটি ঘরোয়া মৌসুমে তিনি বল হাতে খুবই তৎপর ছিলেন; এই দুই মৌসুমে তিনি যথাক্রমে ২৩টি ও ২৮টি উইকেট নেন। ১৯৬০ সালের এপ্রিল মাসে মালিক ইন্ডিয়ান স্টারলেটসের বিপক্ষে সারগোধায় একটি ম্যাচ খেলেন। ঐ ম্যাচে তিনি ১৩৫ রান দিয়ে ১২টি উইকেট পান। তিনি তার পরবর্তী ম্যাচ পাকিস্তান ইগলেটসের হয়ে সিলন ক্রিকেট একাডেমির বিরুদ্ধে খেলেন। ঐ ম্যাচে তিনি ১৭ ওভার বল করে ১৯ রান দিয়ে ১টি উইকেট নেন এবং দ্বিতীয় ইনিংসে ৯ ওভার বল করে ২৫ রান দিয়ে ২টি উইকেট নেন।
১৯৬১-৬২ সালের ঘরোয়া মৌসুমে মালিক ৩৮টি উইকেট নেন। ১৯৬২ সালে পাকিস্তানের ইংল্যান্ড সফরে তিনিও ছিলেন, যেখানে তিনি ৩টি টেস্টসহ ১৬টি ম্যাচ খেলেন এবং ৪৩টি উইকেট নেন; ম্যাচগুলোতে তার গড় ছিল ৩৯.৯৩। একই বছর কমবাইন্ড সার্ভিসেসের হয়ে সারগোধার বিরুদ্ধে তিনি তার প্রথম শ্রেণির ক্যারিয়ারের শ্রেষ্ঠ ৭২ রান করেন। পরবর্তী তিন ঘরোয়া মৌসুমে তিনি তার ক্যারিয়ারের শ্রেষ্ঠ পারফর্মেন্স করাচি হোয়াটসের হয়ে পাঞ্জাব ইউনিভার্সিটির বিপক্ষে ১৫৪ রানে ৮টি উইকেটসহ মাত্র ৭টি ম্যাচ খেলে ২৮টি উইকেট নেন।  ১৯৬৫-৬৬ মৌসুমে আইয়ুব ট্রফির সময়কালে তিনি তার সর্বশেষ প্রথম শ্রেণির ক্রিকেট খেলেন।
আন্তর্জাতিক ক্যারিয়ার
থাম্ব|ডান|মালিক তার প্রথম ৫ উইকেট লাভ করেছিলেন এই [[হেডিংলি স্টেডিয়াম|হেডিংলি স্টেডিয়াম-এ|alt=হেডিংলি স্টেডিয়াম]] মালিকের আন্তর্জাতিক টেস্ট অভিষেক হয় ১৯৫৯ সালে করাচির ন্যাশনাল স্টেডিয়ামে অস্ট্রেলিয়ার বিরুদ্ধে, ঐ ম্যাচে তিনি ১০০ রান দিয়ে ৩টি উইকেট তুলে নেন। মালিক পরবর্তী টেস্ট ম্যাচ খেলেন লিডসের হেডিংলি স্টেডিয়ামে ইংল্যান্ডের বিরুদ্ধে, সেই ম্যাচে তিনি ১২৮ রান দিয়ে ৫ উইকেট তুলে নেন যেটি তার ক্যারিয়ারের শ্রেষ্ঠ বোলিং পারফর্মেন্স ছিল। মালিক তার সর্বশেষ টেস্ট নটিংহামের ট্রেন্ট ব্রিজে একই সিরিজে খেলেন, যেটিতে তিনি মাত্র একটি উইকেট নিয়েছিলেন।
ব্যক্তিগত জীবন
মুনির মালিক ১৯৩৪ সালের ১০ জুলাই ব্রিটিশ ভারতের (বর্তমান পাকিস্তানের) লিইয়াহতে জন্মগ্রহণ করেন। তার পাঁচজন কন্যা সন্তান রয়েছে। দীর্ঘদিন অসুস্থ থাকার পর ২০১২ সালের ৩০ নভেম্বর মুনির মালিক ৭৮ বছর বয়সে মৃত্যুবরণ করেন। তাকে পি.ই.সি.এইচ.এস কবরস্থানে সমাহিত করা হয়।
নোয়াটিয়া সম্প্রদায়
নোয়াটিয়া হল ভারতের ত্রিপুরা রাজ্যের অন্যতম ত্রিপুরী গোষ্ঠী। গোত্রটি প্রধানত ভারতের ত্রিপুরা রাজ্যের উত্তর ত্রিপুরা জেলায় বসবাস করে। তারা কোকবোরোকের নোয়াটিয়া উপভাষায় কথা বলে যা তিব্বত-বর্মী বংশোদ্ভূত।
নোয়াটিয়া ত্রিপুরার অন্যতম গুরুত্বপূর্ণ ত্রিপুরী বংশ। প্রকৃতপক্ষে, নোয়াটিয়ারা বহুকাল আগে থেকে আরাকান পার্বত্য অঞ্চলে বসবাস করেছে। বলা হয় যে নোয়াটিয়া তাদের প্রকৃত গোষ্ঠীর নাম নয় এবং তারা আসলে ত্রিপুরী। কিংবদন্তি বলে যে একবার তৎকালীন ত্রিপুরা রাজা এবং আরাকান রাজার মধ্যে একটি তুমুল যুদ্ধ সংঘটিত হয়েছিল। সেই যুদ্ধে আরাকান রাজা নেতৃত্ব দেন এবং শত শত ত্রিপুরী সৈন্যকে বন্দী করেন। এই ত্রিপুরী সৈন্যদের আরাকানে থাকতে হয়েছিল। আরাকানে অবস্থানকালে স্থানীয় আদিবাসীদের সাথে তাদের যোগাযোগ ও আদান-প্রদান হয় এবং এর ফলে তাদের ভাষা ও সংস্কৃতিতে কিছুটা পরিবর্তন আসে। আজও নোয়াটিয়াদের জীবন ও সংস্কৃতিতে তাদের পুরানো সংস্কৃতির প্রভাব তাদের শারীরিক গঠন, গায়ের রং, খাদ্যাভ্যাস, ভাষা, আচার-অনুষ্ঠানের আকারে পাওয়া যায়। ২০১১ সালের আদমশুমারি অনুসারে, তাদের জনসংখ্যা হল ১৪,২৯৮ জন।নোয়াটিয়ার ১৬(ষোল)টি প্রধান উপ-গোষ্ঠী রয়েছে। এই উপ-গোষ্ঠীগুলি হল লান্দা, রামসা, দেববর্মন, লাগুং, মুরাসিং, নোয়াটিয়া, ত্রিপুরী। নোয়াটিয়ারা হিন্দু এবং তাদের ঐতিহ্য ও রীতি অনুযায়ী সকল পূজা ও উৎসব পালন করে। নোয়াটিয়াদের উপর বৈষ্ণবধর্মের ব্যাপক প্রভাব রয়েছে। তারা অন্যান্য ত্রিপুরী গোষ্ঠীর মতো গড়িয়া ও বৈসু উৎসবও পালন করে।
নোয়াটিয়াও ত্রিপুরা জুড়ে বাস করে যেমন দক্ষিণ ত্রিপুরা, সিপাহিজলা ত্রিপুরা, উত্তর ত্রিপুরা, গোমতি ত্রিপুরা এবং পশ্চিম ত্রিপুরা জেলায়। দক্ষিণ ত্রিপুরার উদয়পুর মহকুমার অন্তর্গত গার্জি, তকমা চারা, কলাবন ও রোথাইচেরাতে অনেক নোয়াটিয়া পরিবার রয়েছে, সেইসাথে সেপাহিজলা জেলায় যেমন চান্দুল, টুইওয়ান্ডাল, খামারবাড়ি এবং টুইসা খন্ডাল, নোয়াবাড়ি এবং উরমাই কালাক্ষেতেও অনেক নোয়াটিয়া পরিবার রয়েছে। সোনামুড়া মহকুমার পরিবার যেমন মানাই পাথর, নিদয়া, জামতলি (কালিখালা), জগতরামপুর এবং ত্রিপুরার আরও অনেক অংশ যেখানে নোয়াটিয়া সংস্কৃতি বিদ্যমান যা এখনও জানা যায়নি।
১৫৫৯
১৫৫৯ গ্রেগরীয় বর্ষপঞ্জির একটি সাধারণ বছর।
জরুরি অবস্থা
থাম্ব|নিউ ইয়র্কের রাস্তায় জ্ঞান হারানো একজন মহিলাকে জরুরি চিকিৎসা কর্মীরা চিকিৎসা করছেন। জরুরি অবস্থার প্রতিক্রিয়া ব্যবস্থা অত্যাবশ্যক কারণ প্রাণ এবং স্বাস্থ্যের বিপদ থেকে রক্ষা পেতে এর ভূমিকা গুরুত্বপূর্ণ। জরুরি অবস্থা হচ্ছে এমন একটি পরিস্থিতি যা স্বাস্থ্য, জীবন, সম্পত্তি বা পরিবেশের তাৎক্ষণিক ঝুঁকি সৃষ্টি করে। অধিকাংশ জরুরি অবস্থায় ক্ষতি প্রতিরোধ করার জন্য দ্রুত হস্তক্ষেপ করা প্রয়োজন হয়। যদিও কিছু পরিস্থিতিতে ক্ষতি প্রতিরোধ করা সম্ভব নাও হতে পারে তবে পরবর্তীতে শুধুমাত্র উপশমকারী পরিষেবা দেওয়া হয়।
কিছু জরুরি হয় স্বত:সিদ্ধ (যেমন একটি প্রাকৃতিক দুর্যোগ যা বহু জীবন ও সম্পদ নাশের কারণ হতে পারে), আবার অনেক ছোট ছোট ঘটনা এমন থাকে যেগুলি জরুরি অবস্থা কি না তা নিশ্চিত করার জন্য একজন পর্যবেক্ষক (বা ক্ষতিগ্রস্ত পার্টির) বয়ানের দরকার হতে পারে। জরুরি অবস্থার সুনির্দিষ্ট সংজ্ঞা কি তা সংশ্লিষ্ট স্থানের আইন তথা ঘটনার সাথে জড়িত  সংস্থা এবং গুরুত্ব নির্ণয়ের পদ্ধতির  নির্ভর করে এবং এটি সাধারণত সরকার দ্বারা নির্ধারিত হয়। সরকারী সংস্থার (জরুরি সেবা) উপর জরুরি অবস্থায় পরিষেবা প্রদানের তথা পরিকল্পনা ও ব্যবস্থাপনার কাজের দায়িত্ব বর্তায়।
জরুরি অবস্থার সংজ্ঞা
মার্কিন যুক্তরাষ্ট্রে অধিকাংশ রাজ্যে হুকুম যে প্রতিটি টেলিফোন বইয়ে যেন একটি বিজ্ঞপ্তি ছাপা থাকে যে যদি কেউ কোন জরুরি অবস্থা রিপোর্ট করার জন্য অনুরোধ করে তাহলে যেন একজন টেলিফোন লাইন (যেমন একটি পার্টি লাইন) ব্যবহারকারী ব্যক্তি এর ব্যবহার অবশ্যই পরিত্যাগ করেন। রাষ্ট্রীয় বিধি সাধারণত একটি জরুরি অবস্থাকে এভাবে সংজ্ঞায়িত করে, ...একটি অবস্থা যেখানে জীবন, স্বাস্থ্য বা সম্পত্তি বিপদগ্রস্ত হয়, এবং দ্রুত সাহায্য তলব করা অপরিহার্য।
যদিও অধিকাংশ জরুরি সেবা প্রদানকারী সংস্থা মানব স্বাস্থ্য, জীবন ও সম্পত্তি রক্ষার ব্যাপারে একমত কিন্তু পরিবেশগত প্রভাবকে কিছু সংস্থা যথেষ্ট গুরুত্বপূর্ণ বলে বিবেচনা করে না। একই কথা পশু কল্যাণের ক্ষেত্রেও বলা যায় যেখানে কিছু জরুরিসেবা সংগঠন একজন ব্যক্তির মালিকানাধীন পশু  হুমকির সম্মুখীন হলে (যদিও এই আবরণ বন্য প্রাণীর জন্য প্রযোজ্য না) "সম্পত্তি" সংজ্ঞার আওতায় তার উদ্ধারকার্য করে। এর মানে হচ্ছে যে বন্য প্রাণী বা পরিবেশের  বিপদ হলে (যেমন সমুদ্রে তেল উপচে পড়ে সামুদ্রিক জীবন যে হুমকির মুখে পড়েছিল) অন্যরা সাহায্যের জন্য সাড়া  দিলেও কিছু সংস্থা এক্ষেত্রে "জরুরি" প্রতিক্রিয়া প্রদান করে না। এই ধরনের ঘটনায় সংস্থাগুলির মনোভাব সাধারণত সেই এলাকার সরকারের মনোভাবের প্রতিচ্ছবি মাত্র।
জীবনসঙ্কট
অনেক জরুরি অবস্থায় মানুষের জীবনের একটি তাৎক্ষণিক বিপদ দেখা দেয়। হার্ট এটাক, স্ট্রোক, কার্ডিয়াক অ্যারেস্ট, ট্রমা সহ চিকিৎসা সংক্রান্ত জরুরি অবস্থায় একজন ব্যক্তির জীবনসঙ্কট বা টর্নেডো, হারিকেন, বন্যা, ভূমিকম্প, মাটিধ্বস সহ নানা প্রাকৃতিক দুর্যোগ এবং রোগের প্রাদুর্ভাব যেমন কলেরা, ইবোলা, এবং ম্যালেরিয়া ইত্যাদিতে বৃহৎসংখ্যক মানুষের জীবনসঙ্কট দেখা দিতে পারে।
এরূপ ঘটনাকে অধিকাংশ সংস্থা সর্বোচ্চ অগ্রাধিকারপ্রাপ্ত জরুরি অবস্থা হিসাবে বিবেচনা করে যা মানুষের জীবনের চেয়ে অধিক গুরুত্বপূর্ণ কিছু হয় না এই সাধারণ চিন্তাবৃত্তির ফলশ্রুতি মাত্র।
স্বাস্থ্যসঙ্কট
কিছু জরুরি অবস্থা তাৎক্ষনিকভাবে মানবজীবনের প্রতি হুমকি নাও হতে পারে কিন্তু সেই অবস্থা অব্যাহত থাকলে তা এক বা একাধিক ব্যক্তির স্বাস্থ্য এবং মঙ্গলের উপর গুরুতর প্রভাব বিস্তার করতে পারে (একটি স্বাস্থ্যসম্বন্ধিত জরুরি অবস্থা পরবর্তীকালে বৃহত্তর আকার ধারণ করে জীবনশঙ্কার সৃষ্টি করতে পারে)।
একটি স্বাস্থ্যসম্বন্ধিত জরুরি অবস্থা প্রায়শই একটি  জীবনসংশয়ী জরুরি অবস্থার অনুরূপ হয়ে থাকে। চিকিৎসাসংক্রান্ত জরুরি অবস্থা এবং প্রাকৃতিক বিপর্যয় এর অন্তর্ভুক্ত। যদিও  এখানে চিকিৎসাসংক্রান্ত ঘটনার শ্রেণীকরণ করা হলে তা জীবনসংশয়ী জরুরি অবস্থা ছাড়াও বহু ঘটনাকে অন্তর্ভুক্ত করবে (যেমন অঙ্গভঙ্গ যা সাধারণত মৃত্যুর কারণ হয় না কিন্তু সংশ্লিষ্ট ব্যক্তির পুনরারোগ্য সঠিকভাবে হওয়ার জন্য তৎক্ষণাৎ হস্তক্ষেপ  করা হয় প্রয়োজন হয়)। অনেক জীবনসংশয়ী জরুরি অবস্থা যেমন কার্ডিয়াক অ্যারেস্ট  স্বাস্থ্যসম্বন্ধিত জরুরি অবস্থাও বটে।
পরিবেশের সঙ্কট
কিছু জরুরি অবস্থা জীবন, স্বাস্থ্য বা সম্পত্তিঅবিলম্বেবিপন্ন করে না কিন্তু প্রাকৃতিক পরিবেশ এবং সেই পরিবেশে বসবাসকারী প্রাণীসমূহকে প্রভাবিত করে। যদিও সব সংস্থা এরকম ঘটনাকে একটি জেনুইন অর্থাৎ খাঁটি জরুরি অবস্থা হিসাবে গণ্য করে না কিন্তু এটা জীবজগতের এবং জমির দীর্ঘমেয়াদী অবস্থার উপর সুদূরপ্রসারী প্রভাব বিস্তার করতে পারে। উদাহরণস্বরুপ দাবানল এবং সমুদ্রবক্ষে জাহাজ দুর্ঘটনার ফলে তেল উপচে পড়াকে (অয়েল স্পিল) অন্তর্ভুক্ত করা যায়।
জরুরি অবস্থার শ্রেণীভুক্তির পদ্ধতিসমূহ
বিশ্ব জুড়ে নানা সংস্থার ঘটনার শ্রেণীবিভাগ করার বিভিন্ন পদ্ধতি বা সিস্টেম আছে। সীমিত সম্পদ বরাদ্দকরণের ক্ষেত্রে কোন জরুরি ঘটনা কিরূপ অগ্রাধিকার পাবে তা নির্ধারণ করার জন্যই এইসব পদ্ধতি সাহায্য করে থাকে।
যে কোন শ্রেণীভুক্তকরণের প্রথম পর্যায় হল সংশ্লিষ্ট ঘটনার জরুরি ঘটনা তকমা পাওয়ার যোগ্যতা আছে কি না তা পর্যালোচনা করা  এবং তৎপরবর্তীতে কিরূপ জরুরি প্রতিক্রিয়া দেওয়া উচিত তা স্থির করা। হতে পারে কিছু সংস্থা তাদের  সম্পদের লভ্যতার উপর নির্ভর করে অ-জরুরি কলের ক্ষেত্রেও সাহায্যের সাড়া দিয়ে থাকে। একটি উদাহরণ দেওয়া যেতে পারে, একটি গাছ থেকে একটি বিড়ালকে উদ্ধার করার জন্য অগ্নিশমন বিভাগ সাহায্য করতে পারে যেখানে জীবন, স্বাস্থ্য বা সম্পত্তির প্রতি  কোন তাৎক্ষনিক ঝুঁকি নেই।
এরপর অনেক সংস্থা যেসব ঘটনা জীবন, স্বাস্থ্য বা সম্পত্তির জন্য সর্বাধিক ঝুঁকি সৃষ্টি করে সেগুলিকে অগ্রাধিকার দিয়ে জরুরি অবস্থার একটি ক্রমানুযায়ী উপ-শ্রেণীভুক্তিকরণ করে। উদাহরণস্বরূপ, অনেক অ্যাম্বুলেন্স পরিষেবা সংস্থা উন্নত চিকিৎসা অগ্রাধিকার প্রেরণ পদ্ধতি বা অ্যাডভান্সড মেডিকেল প্রাওরিটি ডিসপ্যাচ সিস্টেম (এএমপিডিএস) বা অনুরূপ সমাধান ব্যবহার করে। এই এএমপিডিএস অ্যাম্বুলেন্স পরিষেবার সমস্ত কলকে  একটি বিভাগ বা ক্যাটাগরি প্রদান করে, হয় 'এ' বিভাগ (অবিলম্বে জীবনশঙ্কাপূর্ণ), 'বি' বিভাগ (অবিলম্বে স্বাস্থ্যজনিত আশঙ্কা) বা 'সি' বিভাগ (অনতি-জরুরি কল যার সাহায্যের প্রয়োজন)। কিছু সেবার একটি  চতুর্থ ক্যাটাগরি আছে যেখানে কিছু ক্লিনিকাল প্রশ্ন জিজ্ঞাসা করার পর  তারা মনে করেন যে কোন প্রতিক্রিয়ারুপী সাহায্যের প্রয়োজন নেই।
জরুরি চিকিৎসা প্রেরণ বা এমারজেন্সী মেডিকেল ডিসপ্যাচ (ইএমডি) হল মেডিকেল কলের অগ্রাধিকারকরণের জন্য আরেকটি পদ্ধতি বা সিস্টেম। এই পদ্ধতিতে সাধারণত প্রতিটি অন্তর্মুখী পরিষেবা অনুরোধকে একটি কোড দেওয়া হয় যেমন আলফা (নিম্ন অগ্রাধিকার), ব্রাভো (মাঝারি অগ্রাধিকার), চার্লি (উন্নত লাইফ সাপোর্ট প্রয়োজন), ডেল্টা (উন্নত লাইফ সাপোর্ট সহ উচ্চ অগ্রাধিকার প্রয়োজন), বা ইকো (সর্বোচ্চ সম্ভবপর অগ্রাধিকার, যেমন কার্ডিয়াক অ্যারেস্টের সময়)।  এরপর এই কোড ব্যবহার করে যথাযথ স্তরের প্রতিক্রিয়া নির্ধারণ করা হয়।
অন্যান্য সিস্টেমে (বিশেষ করে গুরুতর ঘটনার ক্ষেত্রে) সরাসরি সম্পদ বিতরণের মাধ্যমে জরুরি অবস্থার মোকাবিলা করা হয়ে থাকে। এরকম দু'টি পদ্ধতি হচ্ছে স্যাড চ্যালেট এবং ইথেন যা জরুরি সেবা কর্মীদের ঘটনার শ্রেণীভুক্তিতে এবং সম্পদ বণ্টনের ক্ষেত্রে সাহায্য করার জন্য ব্যবহৃত (দীর্ঘনামের আদ্যক্ষরসমস্টি দিয়ে গঠিত) সংক্ষিপ্তনাম বা নিমোনিক(mnemonic)। এই সংক্ষিপ্তনামগুলির সাহায্যে হতাহতের সংখ্যা (সাধারণত মৃত, আহত, অনাহতের সংখ্যা), কীভাবে ঘটনা ঘটেছে এবং কিরূপ জরুরি সেবা প্রয়োজন তা নিরূপণ করা যায়।
জরুরি অবস্থা মোকাবেলায় জড়িত সংস্থা
অধিকাংশ উন্নত দেশে জরুরি সেবা প্রদানকারী একাধিক সংস্থা থাকে যাদের উদ্দেশ্য কোন জরুরি অবস্থার মোকাবিলায় জনসাধারণকে সহায়তা প্রদান করা। প্রায়ই এগুলি সরকার পরিচালিত অর্থাৎ জনসাধারণের কাছ থেকে প্রাপ্ত রাজস্ব দিয়ে চালিত, কিন্তু কিছু ক্ষেত্রে প্রাইভেট কোম্পানিও পেমেন্টের বিনিময়ে জরুরি অবস্থায় সেবা প্রদান করে থাকে। আবার কিছু স্বেচ্ছাসেবী সংগঠনও আছে যারা অনুদান দিয়ে তৈরি দাতব্য তহবিল থেকে অর্থ ব্যয় করে জরুরি অবস্থায় পরিষেবা প্রদান করে থাকে।
কিছু দেশে বা অঞ্চলে এই পরিষেবাগুলির দুই বা ততোধিক  একই সংস্থার দ্বারা প্রদত্ত হতে পারে। যেমন, অগ্নিশমন ও জরুরি চিকিৎসার পরিষেবা একই সংস্থা প্রদান করতে পারে, এবং বিভিন্ন শর্তের অধীনে হতে পারে (যেমন, সরকারীভাবে অগ্নিশমন এবং পুলিশ পরিষেবা, কিন্তু একটি প্রাইভেট অ্যাম্বুলেন্স পরিষেবা)।
একাধিক গৌণ জরুরি পরিষেবাও থাকতে পারে, যা একটি প্রধান সংস্থার অংশ হতে পারে, বা প্রধান সংস্থার সহায়তাকারী পৃথক সত্ত্বাও হতে পারে। এই সেবা প্রদানকারীদের মধ্যে বিশেষজ্ঞ রেসকিউ দল (যেমন, মাউন্টেন রেসকিউ বা খনি রেসকিউ), বোমা নিষ্পত্তি বা অনুসন্ধান ও উদ্ধারকারী অন্তর্ভুক্ত হতে পারে।
বড় কোন জরুরি অবস্থা যেমন একটি দুর্যোগ বা গুরুতর নাগরিক অশান্তিতে সামরিক বাহিনী, এবং অপেশাদার রেডিও জরুরি সার্ভিস বা রেডিও অপেশাদার সিভিল জরুরি সেবা সাহায্য করতে পারে।
জরুরি সেবা তলব করা
অধিকাংশ দেশে একটি জরুরিকালীন টেলিফোন নম্বর আছে যা সার্বজনীন জরুরিকালীন নম্বর হিসাবে পরিচিত। এটা ব্যবহার করে কোন ঘটনার পরিপ্রেক্ষিতে জরুরি সেবা তলব করা যায়। ভিন্ন ভিন্ন দেশে (এবং কিছু ক্ষেত্রে একই দেশের ভিন্ন ভিন্ন অঞ্চলে) এই নম্বরটি আলাদা। কিন্তু অধিকাংশ ক্ষেত্রেই এটা একটি ছোট নম্বর হয় যেমন ৯১১ (মার্কিন যুক্তরাষ্ট্র এবং কানাডার  অনেকাংশে), 999 (যুক্তরাজ্য),  112 (ইউরোপ) এবং 000 (অস্ট্রেলিয়া)।
অধিকাংশ মোবাইল ফোনে যদি ফোনের কীবোর্ড লক করা থাকে বা যদি ফোনে মেয়াদ শেষ এমন সিমকার্ড থাকে বা সিম নাও থাকে তাহলেও জরুরিকালীন নম্বর ডায়াল করে সেবা তলব করা যায়। তবে এইরূপ পরিষেবা দেশ এবং নেটওয়ার্ক অনুযায়ী ভিন্ন ভিন্ন  হয়।
নাগরিক জরুরি সেবা
কয়েকটি সংস্থা বিশেষভাবে জরুরি অবস্থার জন্য প্রদত্ত সেবা ছাড়াও অন্যান্য কিছু জরুরি পরিষেবা নিজেদের দৈনন্দিন কাজের আনুষঙ্গিক অংশ হিসাবে দিয়ে থাকে। এর মধ্যে অন্তর্ভুক্ত করতে পারেন বিদ্যুৎ বা গ্যাস সরবরাহ করার জন্য পাবলিক ইউটিলিটি বা জনসেবা কর্মীদের যাদের দ্রুত পরিষেবা দিতে হয় কারণ এই উভয় সামগ্রীর ক্ষেত্রেই পরিকাঠামোগত ব্যর্থতা হলে জীবন, স্বাস্থ্য এবং সম্পত্তির বড় সম্ভাব্য বিপদ হতে পারে।
রাশেদ জামান
রাশেদ জামান একজন বাংলাদেশী চিত্রগ্রাহক ও ক্যামেরাম্যান। তিনি আয়নাবাজি (২০১৬) চলচ্চিত্রের জন্য সেরা চিত্রগ্রাহক বিভাগে বাংলাদেশ জাতীয় চলচ্চিত্র পুরস্কার পেয়েছিলেন।
জরুরি অবস্থা
ঘরোয়া জরুরি সেবা
সাধারণত কিছু ক্ষুদ্র, মাঝারি বা বড় ব্যবসা যারা টাকার বিনিময়ে তাদের সীমিত লাইসেন্সিং বা ক্ষমতার আওতায় ঘরোয়া জরুরি সেবা প্রদান করে থাকে। যেসব জরুরি অবস্থায় স্বাস্থ্য বা সম্পত্তি বিপদাপন্ন হয় কিন্তু যা সরকারী জরুরি প্রতিক্রিয়া পাওয়ার ন্যায় গুরুতর নয় সেসব জরুরি অবস্থা এর অন্তর্গত। ঘরোয়া জরুরি সেবা অনেকাংশে নাগরিক জরুরি সেবার অনুরূপ যেখানে সরকারী বা বেসরকারী পরিষেবা কর্মীরা সংশোধনমূলক মেরামতি জাতীয় অপরিহার্য সেবা প্রদান করে থাকে কিন্তু ঘরোয়া ক্ষেত্রে এই সেবার জন্য সংশ্লিষ্ট পার্টিকে ব্যয় বহন করতে হয়। একটি উদাহরণ হতে পারে একজন জরুরি সীসক।
জরুরি কার্য নীতি (EAP)
জরুরি কার্য নীতি হচ্ছে উদ্ধারকর্মীদের জরুরি অবস্থায় দিকনির্দেশ বা গাইড করার নীতিমালা। জরুরি অবস্থার সহজাত প্রকৃতি এমন যে দুইটি জরুরি অবস্থা কখনও একই হয় না। তাই জরুরি পরিষেবা কর্মীদের কিছু মৌলিক নীতি অনুসরণ করে উদ্ধারকার্য সম্পন্ন করতে হয়।
মূল জরুরি নীতি
প্রায় সবক্ষেত্রে মূল নীতি হিসেবে যা শেখানো হয় তা হল একজন ত্রাণকর্মী তিনি একজন সাধারণ ব্যক্তি বা একজন পেশাদার হতে পারেন, তার প্রাথমিক দায়িত্ব পরিস্থিতির বিপদ কতখানি তার মূল্যায়ন করা।
যে কারণে বিপদের মূল্যায়নকে  উচ্চ অগ্রাধিকার দেওয়া হয়, তা হল এটা জরুরি অবস্থার ব্যবস্থাপনার প্রথম ধাপ এবং এটা উদ্ধারকর্মীরা যাতে দুর্ঘটনার শিকার না হন তা নিশ্চিত করে। ফলে আরও একটি জরুরি অবস্থা সৃষ্টি হওয়া আটকানো সম্ভব হয়।
একটি টিপিক্যাল বিপদের মূল্যায়নের সাথে আশপাশের পর্যবেক্ষণ, দুর্ঘটনা কারণ (যেমন একটি পতনশীল বস্তু) এবং পরিস্থিতিগত বিপদ (যেমন, দ্রুত চলন্ত ট্রাফিক) এবং ইতিহাস বা সাক্ষীদের থেকে প্রাপ্ত আনুষঙ্গিক তথ্য, উপযুক্ত জরুরি সেবা (যেমন আক্রমণকারী এখনও কাছাকাছি অপেক্ষায় আছে) ইত্যাদি জড়িত।
বিপদের প্রাথমিক মূল্যায়ন করা শেষ হলে জরুরি সেবা প্রদানের প্রক্রিয়ার অন্যান্য অংশীদারদের এই ব্যাপারে অবহিত করা উচিত, কিন্তু এর মানে এই নয় যে বিপদের চেকিং করা একবারে বন্ধ করে দেওয়া হবে।
যদি কোন সময়ে ত্রাণকর্মীদের কোন বিপত্তি থেকে একটি উল্লেখযোগ্য বিপদের ঝুঁকি(সম্ভাবনা এবং গুরুত্বের একটি ফ্যাক্টর হিসাবে) আছে বলে মনে হয় তাহলে  তাদের বিবেচনা করা উচিত যে ত্রাণকার্যে অগ্রসর হওয়া কি ঠিক হবে (না কি ফিরে চলে আসাই শ্রেয়)।
একটি জরুরি অবস্থার ব্যবস্থাপনা
ডান|থাম্ব|একটি জরুরি ব্যবস্থাপনার চার পর্যায়ক্রমের গ্রাফিক উপস্থাপনা। অনেক প্রকার জরুরি সেবা প্রোটোকল আছে জরুরি অবস্থায় প্রযোজ্য হতে পারে, যা সাধারণত পরিকল্পনা দিয়ে শুরু হয়। ডানদিকে একটি বহুল ব্যবহৃত সিস্টেমের পর্যায়ক্রমিক চিত্র দেখানো হল।
পরিকল্পনা ফেজের শুরু হয় প্রস্তুতি দিয়ে যেখানে ত্রাণকর্তা সংস্থা সিদ্ধান্ত নেয় একটি নির্দিষ্ট ঘটনা বা পরিস্থিতিতে কীভাবে সাড়া দেওয়া হবে। এর মধ্যে  অন্তর্ভুক্ত থাকে আদেশ ও নিয়ন্ত্রণের ক্রমনির্ণয় ও শ্রেণীবিভাগ এবং কাজের বণ্টন। এর মাধ্যমে দুর্যোগকালীন সময়ে সম্ভাব্য নেতিবাচক পরিস্থিতি যেমন তিনটি পৃথক সংস্থা একত্রে ক্ষতিগ্রস্তদের জন্য একটি সরকারী বিশ্রাম সেন্টার তৈরি করল এরকম এড়ানো যায়।
একটি জরুরি ঘটে যাবার পর উদ্ধারকারী সংস্থা তাদের প্রতিক্রিয়া পর্যায়ে আসে যেখানে তারা তাদের পরিকল্পনা বাস্তবায়িত করে এবং শেষ পর্যন্ত তাদের প্রতিক্রিয়ার কিছু এদিক সেদিক করতে পারে (পরিকল্পনা স্তরের ফাঁকফোকরের জন্য যা অধিকাংশ ঘটনার নিজস্বতার জন্য অনিবার্য)।
এরপর সংস্থার পুনরুদ্ধারের কাজ শুরু হতে পারে যেখানে তারা ঘটনার পরিষ্করণে বা জড়িত ব্যক্তিদের তাদের মানসিক ধাক্কা (ট্রমা) অতিক্রম করতে সহায়তা করে।
এই বৃত্ত ের চূড়ান্ত পর্যায়ে প্রশমন জড়িত থাকে যা পুনরায় দুর্ঘটনা সংঘটিত হওয়া এরাতে পদক্ষেপ গ্রহণ করে বা অতিরিক্ত পরিকল্পনার মাধ্যমে ক্ষতির পরিমাণ কমানোর চেষ্টা করে। এই স্তরে প্রাপ্ত তথ্য ভবিষ্যতে জরুরি অবস্থার মোকাবেলা করতে কাজে লাগাতে পুনরায় প্রস্তুতি পর্যায়ের ফিড ব্যাক হিসাবে ব্যবহার করে এই বৃত্ত পূরণ করা হয়।
রাষ্ট্রের জরুরি অবস্থা
কোন গুরুতর ঘটনার পরিপ্রেক্ষিতে যেমন নাগরিক অস্থিরতা বা একটি প্রাকৃতিক দুর্যোগ, অনেক সরকারের জরুরি অবস্থা ঘোষণা করার অধিকার থাকে, যা সরকারকে দেশের নাগরিকদের দৈনন্দিন জীবনে ব্যাপক ক্ষমতা প্রদান করে (উদাহরণস্বরূপ একটি খালি এলাকায় লুটপাট নিরুৎসাহিত করতে দ্রুত বিচারের নীতি, দেখামাত্র গুলির নির্দেশ বলবৎ করা ইত্যাদি) এবং অস্থায়ীভাবে নির্দিষ্ট কিছু নাগরিক অধিকার খর্ব করতে পারে।
ফেডারেল হল
ফেডারেল হল নিউ ইয়র্ক সিটির ম্যানহাটনের আর্থিক জেলার ২৬ ওয়াল স্ট্রিটে একটি ঐতিহাসিক ভবন। নামটি স্থানের দুটি কাঠামোকে নির্দেশ করে: একটি ফেডারেল শৈলী ভবন ১৭০৩ সালে সম্পন্ন হয়েছিল, এবং বর্তমান গ্রীক পুনরুজ্জীবন-শৈলী ভবন ১৮৪২ সালে সম্পন্ন হয়েছিল। যদিও শুধুমাত্র প্রথম ভবনটিকে আনুষ্ঠানিকভাবে "ফেডারেল হল" বলা হত, বর্তমান কাঠামোটি ন্যাশনাল পার্ক সার্ভিস কর্তৃক ফেডারেল হল ন্যাশনাল মেমোরিয়াল নামে একটি জাতীয় স্মৃতিসৌধ হিসাবে পরিচালিত হয়।
মূল ভবনটি নিউইয়র্কের প্রথম সিটি হল হিসেবে কাজ করেছিল। এটি সেই স্থান, যেখানে ঔপনিবেশিক স্ট্যাম্প অ্যাক্ট কংগ্রেস রাজা তৃতীয় জর্জের নিকট ব্রিটেনের বাসিন্দাদের মতো একই অধিকারের দাবি ও "প্রতিনিধিত্ব ছাড়াই করের" প্রতিবাদ করে তাদের বার্তা খসড়া করার জন্য বৈঠক করেছিল। আমেরিকান বিপ্লবের পর, ভবনটি ১৭৮৫ সালে কনফেডারেশনের কংগ্রেসের জন্য মিটিং স্থান হিসাবে কাজ করেছিল, যা কনফেডারেশনের প্রবন্ধের অধীনে দেশের প্রথম কেন্দ্রীয় সরকার ছিল। মার্কিন যুক্তরাষ্ট্রের ফেডারেল সরকার ১৭৮৯ সালে প্রতিষ্ঠার সাথে সাথে, এটির নামকরণ করা হয় ফেডারেল হল, কারণ এটি ১ম কংগ্রেসের আয়োজন করেছিল এবং সেই জায়গা যেখানে জর্জ ওয়াশিংটন দেশের প্রথম রাষ্ট্রপতি হিসাবে শপথ গ্রহণ করেছিলেন। এটি ১৮১২ সালে ভেঙে ফেলা হয়েছিল।
বর্তমান কাঠামোটি নিউ ইয়র্ক সিটিতে গ্রীক পুনরুজ্জীবন স্থাপত্যের সেরা জীবিত উদাহরণগুলির মধ্যে একটি, নিউ ইয়র্ক বন্দরের জন্য মার্কিন শুল্কভবন হিসাবে নির্মিত হয়েছিল। পরে এটি একটি উপ-কোষাগার ভবন হিসেবে কাজ করে। বর্তমান জাতীয় স্মৃতিসৌধটি পূর্ববর্তী কাঠামোতে ঘটে যাওয়া ঐতিহাসিক ঘটনাগুলোকে স্মরণ করে। ভবনটিকে ১৯৬৫ সালে নিউ ইয়র্ক সিটি ল্যান্ডমার্কস সংরক্ষণ কমিশন দ্বারা একটি শহর ল্যান্ডমার্ক হিসাবে মনোনীত করা হয়েছিল এবং ন্যাশনাল রেজিস্টার অব হিস্টোরিক প্লেসেসে (এনআরএইচপি) ১৯৬৬ সালে যুক্ত করা হয়েছিল। এটি ২০০৭ সালে একটি এনআরপিএইচ জেলা হিসাবে তৈরি ওয়াল স্ট্রিট ঐতিহাসিক জেলাতেও একটি অবদানকারী সম্পত্তি।
দাগি শঙ্খচিল
দাগি শঙ্খচিল (বৈজ্ঞানিক নাম:Aetomylaeus nichofii) (Banded eagle ray) হচ্ছে Myliobatidae পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
ক্ষিতি গোস্বামী
ক্ষিতি গোস্বামী (c. ১৯৪৩ – ২৪ নভেম্বর ২০১৯) ভারতের পশ্চিমবঙ্গের একজন রাজনীতিবিদ ছিলেন যিনি বিপ্লবী সমাজতন্ত্রী দলের রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন সদস্য ও পশ্চিমবঙ্গ সরকারের একজন মন্ত্রী ছিলেন। এছাড়া, তিনি বিপ্লবী সমাজতন্ত্রী দলের রাজ্য কমিটির সম্পাদক ও কেন্দ্রীয় কমিটির সাধারণ সম্পাদক পদেও দায়িত্ব পালন করেছিলেন।
জীবনী
ক্ষিতি গোস্বামী ১৯৯১ সালে ঢাকুরিয়া বিধানসভা কেন্দ্রের বিধায়ক হিসেবে নির্বাচিত হন। ১৯৯৬ সালে তিনি আবারো ঢাকুরিয়া থেকে পশ্চিমবঙ্গ বিধানসভার সদস্য হিসেবে নির্বাচিত হন। ২০০৬ সালে তিনি তৃতীয়বারের মত ঢাকুরিয়া বিধানসভা কেন্দ্র থেকে পশ্চিমবঙ্গ বিধানসভার সদস্য হিসেবে নির্বাচিত হন।
ক্ষিতি গোস্বামী পশ্চিমবঙ্গ সরকারের একজন মন্ত্রী ছিলেন। তিনি ১৯৯৬ সাল থেকে ২০০১ সাল পর্যন্ত এবং ২০০৬ সাল থাকে ২০১১ সাল পর্যন্ত পশ্চিমবঙ্গ সরকারের পূর্তমন্ত্রী ছিলেন। এছাড়া, তিনি বিপ্লবী সমাজতন্ত্রী দলের রাজ্য কমিটির সম্পাদক ও কেন্দ্রীয় কমিটির সাধারণ সম্পাদক পদেও দায়িত্ব পালন করেছিলেন।
জেল্টজে ভ্যান ডার ওয়েফ
জেল্টজে ভ্যান ডার ওয়েফ (২৯ জানুয়ারী ১৮৫২ - ৬ ডিসেম্বর ১৯৩৪) ছিলেন একজন ডাচ কর্টেবাংসচ্যাটসেন দ্রুতগামী স্কেটার। তিনি ১৮৭০ সালে ডক্কুমে তার প্রথম স্কেটিং প্রতিযোগিতায় অংশ নেন। তিনি ১৮৭১ সালে ওডকার্কে তার জীবনের প্রথম দৌড় জিতেছিলেন। তার এক সপ্তাহ পরে, ওডকার্কে এবং আবার লিউওয়ার্ডেনে আরো দুটি দৌড় জিতেছিলেন।
এছাড়া তিনি আরও বেশ কয়েকটি রেস জিতেছিলেন। ২৪ বছর বয়সে তিনি দ্রুততম মহিলা উপাধি পান। সে বছর-ই তার বিয়ে হয়। তবে বিয়ের ঠিক বিশ সপ্তাহ পরে তার স্বামী মারা যান। বিধবা থাকাকালীন সময়েও তিনি বেশকিছু নামকরা দৌড়ে অংশ নেন, এবং তাতে প্রায় এক হাজার স্বর্ণমুদ্রা জিতেছিলেন।
ভ্যান ডার ওয়েলফ ১৮৮৭ সালে আউকে বোসমার সাথে দিতীয় বিবাহ বন্ধনে আবদ্ধ হন। তাদের এক পুত্র ও কন্যা সন্তান ছিল।
তিনি ৪৩ বছর বয়সেও দৌড়ে প্রতিদ্বন্দ্বিতা করে ছিলেন, যখন তিনি ছিলেন একজন দাদী। এই বয়সে তিনি বীনউইদনে থাকতেন। ৬০ বছর বয়সে, তিনি একবার স্কেটিংয়ের সময় পরে গিয়ে গুরুতর আঘাতপ্রাপ্ত হন। যার কারণে তাকে প্রায় এক বছর লাঠি নিয়ে হাঁটতে হয়েছিল। তার ৮০ বয়সে তিনি ভীনউইডস্টারওয়ালে থাকতেন।
একরেম জেভরিক
একরেম জেভরিক (সিরিলিক: Екрем Јеврић, উচ্চারিত [ěkrem jěːʋritɕ]; জন্ম ২৫ অক্টোবর - ৪ মার্চ ২০১৬) ছিলেন একজন মন্টিনিগ্রিন আমেরিকান ইয়ঙ্কার্স। যিনি নিউ ইয়র্ক ভিত্তিক  একজন গায়ক এবং টেলিভিশন ব্যক্তিত্ব হয়েছিলেন। বিবিসি এবং দ্য ইন্ডিপেনডেন্ট দ্বারা একটি ইন্টারনেট ঘটনা হিসাবে স্বীকৃত, তিনি ২০১০ সালে তার ভাইরাল মিউজিক ভিডিও "কুকা পোসো" (হাউস - ওয়ার্ক) এর মাধ্যমে খ্যাতি অর্জন করেন। টার্বো-ফোক গানটি, যা প্রথম মাসে দুই মিলিয়নেরও বেশি ভিউ এবং সামগ্রিকভাবে ১৫ মিলিয়নেরও বেশি ভিউ অর্জন করেছে। তাকে প্রাক্তন যুগোস্লাভিয়া জুড়ে তাৎক্ষণিক জনপ্রিয়তা অর্জন করেছে।
জীবনী
Ekrem Jevrić আজকের মন্টিনিগ্রোর প্লাভে জন্মগ্রহণ করেন। চৌদ্দ বছর বয়সে তিনি ধূমপান শুরু করেন এবং তার বাবা তাকে সিগারেট কিনতে অস্বীকার করেন, তাই তিনি পডগোরিকায় একাই অর্থ উপার্জন করতে যান। এরপর তিনি স্লোভেনিয়া চলে যান। ১৯৮৫ সালে, তিনি ইগবালা জেভরিচকে বিয়ে করেন। তারপর তিনি ১৯৮৮ সালে কানাডায় চলে যান, কিন্তু অবশেষে মার্কিন যুক্তরাষ্ট্রে স্থায়ী হন, যেখানে তিনি ক্যাব ড্রাইভার হিসাবে কাজ করার মতো কম বেতনের কাজ করেন। দম্পতির চারটি ছেলে রয়েছে: এনিস, ভারদিন, হাজরুদিন এবং বেরাত।
Jevrić সবচেয়ে বিখ্যাত গান হল "Kuća posô" (বাড়ি, কাজ বা বাড়ি থেকে কাজ) যা পশ্চিম বিশ্বের (বিশেষ করে উত্তর আমেরিকা) প্রাক্তন যুগোস্লাভ অভিবাসীদের দৈনন্দিন জীবনকে প্যারোডি করেছে। গানটি ইউটিউবে তাৎক্ষণিক সাফল্য অর্জন করেছে, ১৫.৮ মিলিয়ন ভিউ (প্রথম মাসে ২ মিলিয়ন) পৌঁছেছে। তিনি তার প্রথম অ্যালবাম রেকর্ড করেন, যার শিরোনাম Kuća posô মার্চ ২০১০ সালে তিনি Dolce & Gabbana শীতকালীন ২০১১ সংগ্রহ এর জন্য একটি ফটোশুট করেছিলেন, একজন ইতালীয় দর্জি হিসাবে অবস্থান করেছিলেন।
২০১০ সালের শেষের দিকে, তিনি জনপ্রিয় সার্বিয়ান রিয়েলিটি শো ফার্মা-তে অংশ নেন এবং তৃতীয় হন।
সেরিটন ফার্নান্দেস
সেরিটন বেনি ফার্নান্দেস (Seriton Fernandes; জন্ম: ২৬ অক্টোবর ১৯৯২; সেরিটন ফার্নান্দেস নামে সুপরিচিত) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব গোয়া এবং ভারত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।
ভারতীয় ফুটবল ক্লাব ডেম্পোর যুব পর্যায়ের হয়ে খেলার মাধ্যমে সেরিটন ফুটবল জগতে প্রবেশ করেছেন এবং পরবর্তীকালে লক্ষ্মী প্রসাদ এবং চার্চিল ব্রাদার্সের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, চার্চিল ব্রাদার্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মাঝে তিনি এক মৌসুমের জন্য স্পোর্টিং গোয়ার হয়ে ধারে খেলেছেন। চার্চিল ব্রাদার্সের হয়ে ২ মৌসুমে ১৩ ম্যাচে অংশগ্রহণ করার পর ২০১৭–১৮ মৌসুমে, তিনি চার্চিল ব্রাদার্স হতে ভারতীয় ক্লাব গোয়ায় যোগদান করেছেন।
সেরিটন ২০২১ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
প্রারম্ভিক জীবন
সেরিটন বেনি ফার্নান্দেস ১৯৯২ সালের ২৬শে অক্টোবর তারিখে ভারতের গোয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০২১ সালের ২রা সেপ্টেম্বর তারিখে, ২৮ বছর, ১০ মাস ও ৭ দিন বয়সে, ডান পায়ে ফুটবল খেলায় পারদর্শী সেরিটন নেপালের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় আকাশ মিশ্রের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২০ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ভারত ১–১ গোলে ড্র করেছিল।
এডওয়ার্ড অ্যাগলিওনবাই
এডওয়ার্ড অ্যাগলিওনবাই নির্দেশ করতে পারে:
রেশমি শাড়ি
রেশমি শাড়ি একটি বলিউড চলচ্চিত্র। এটি ১৯৪০ সালে মুক্তি পেয়েছিল।
শহরতলি
upright=1.35|thumb|চট্টগ্রাম শহর থেকে কিছুটা বাইরে অবস্থিত [[সীতাকুণ্ড শহরতলী।]]
শহরতলি একটি মিশ্র ব্যবহার বা আবাসিক এলাকা, যা একটি শহর বা শহুরে এলাকায় অংশ অথবা একটি শহরের দূরত্ব পরিবাহনের মধ্যে একটি পৃথক আবাসিক সম্প্রদায় হিসাবে বিদ্যমান।  বেশীরভাগ ইংরেজিভাষী দেশে, "সাব-আর্বান"  এলাকাগুলি কেন্দ্রীয় বা ভিতরের-শহর এলাকার বিপরীতে সংজ্ঞায়িত করা হয়, তবে অস্ট্রেলিয়ায় ইংরেজি ও দক্ষিণ আফ্রিকার ইংরেজি ভাষায় উপশহর বা শহরতলি  মূল শহরের একটি "প্রতিবেশ" নামে পরিচিত। অস্ট্রেলিয়া, চীন, নিউজিল্যান্ড, যুক্তরাজ্য এবং কয়েকটি মার্কিন যুক্তরাষ্ট্র, নতুন শহরতলিগুলি মূল শহরগুলির দ্বারা সংযুক্ত হয়। সৌদি আরব, কানাডা, ফ্রান্স এবং মার্কিন যুক্তরাষ্ট্রে অনেকের মতো অন্যান্য উপাখ্যানগুলি বিভিন্ন পৌরসভা রয়েছে বা একটি বড় স্থানীয় সরকার এলাকায় যেমন একটি কাউন্টি হিসাবে শাসিত হয়।
উন্নততর রেল ও সড়ক পরিবহনের ফলে ১৯ তম ও ২০ তম শতকের প্রথমার্ধে শহরতলি ব্যাপকভাবে বেড়ে যায়। সাধারণভাবে, এই এলাকায় মহানগরী এলাকার অভ্যন্তর শহরের আশপাশের তুলনায় কম জনসংখ্যার ঘনত্ব রয়েছে এবং বেশিরভাগ অধিবাসীরা কেন্দ্রীয় শহর বা অন্য ব্যবসায়িক জেলায় অনুপ্রবেশ করছে; তবে, শিল্প এলাকা, পরিকল্পনা সম্প্রদায়, এবং উপ-শহরগুলি সহ অনেক ব্যতিক্রম আছে। উপকূলে আশেপাশের সমতল ভূমির প্রাচুর্য রয়েছে এমন শহরগুলির কাছাকাছি উপ-শহরগুলি প্রজ্বলিত হয়।
ব্যুত্পত্তি এবং ব্যবহারের
ইংরেজি শব্দটি পুরাতন ফরাসি উপবর্ব থেকে উদ্ভূত হয়, যা ল্যাটিন উপার্ফিয়াম থেকে উপনীত হয়েছে, উপ থেকে গঠিত (অর্থ "নিচের" বা "নিচের") এবং "আরবস" ("শহর")। "অক্সফোর্ড ইংলিশ ডিকশনারী" অনুযায়ী ১৩৮০ সালে জন ওয়াইক্লিফ দ্বারা ইংরেজিতে প্রথম শব্দটি ব্যবহৃত হয়েছিল, যেখানে এই "সাবার্বিস" (উপাধিটি ) শব্দটি ব্যবহৃত হয়েছিল।
ব্রিটেন এবং আয়ারল্যান্ড
ব্রিটেন এবং আয়ারল্যান্ডে শহরতলি বলতে শহরের কেন্দ্রে একটি আবাসিক এলাকাকে বোঝায়, প্রশাসনিক এলাকা নির্বিশেষে। এই অর্থে, শহরগুলির কেন্দ্র থেকে খোলা গ্রামাঞ্চলে বিভক্ত এলাকার উপযুক্ত শহরের একটি শহরগুলির মত মনে হয় এমন এলাকাগুলি থেকে বিস্তৃত হতে পারে। লন্ডনের মত বড় শহরগুলির মধ্যে, থাকা আলাদা শহর এবং গ্রাম, যেগুলি ধীরে ধীরে শহরে প্রবৃদ্ধি ও সম্প্রসারণ ঘটেছে, যেমন ইলিং বা ব্রোমলি।
প্রাতিষ্ঠানিক শিক্ষা
শহরতলির ইতিহাস শহুরে ইতিহাসের অধ্যয়নের অংশ, যা শহরতলির উৎস, বৃদ্ধি, বিভিন্ন টাইপোলজি, সংস্কৃতি এবং রাজনীতি এবং সেইসাথে শহরতলির স্থানের জেন্ডারড এবং পরিবার-ভিত্তিক প্রকৃতির উপর দৃষ্টি নিবদ্ধ করে অনেক লোক ধরে নিয়েছে যে বিংশ শতাব্দীর শুরুর দিকে শহরতলিতে মধ্যবিত্ত শ্বেতাঙ্গদের ছিটমহল ছিল, এমন একটি ধারণা যা এখনও প্রচণ্ড সাংস্কৃতিক প্রভাব বহন করে আসলে বাস্তবে রীতিনীতি। অনেক শহরতলির শ্রমজীবী ​​এবং সংখ্যালঘু বাসিন্দাদের একটি ভিন্নধর্মী সমাজের উপর ভিত্তি করে তৈরি করা হয়, যাদের মধ্যে অনেকে নিজের বাড়ির মালিক হতে চান। মেরি কর্বিন সিয়স যুক্তি দেখান যে "শহরতলিকে" কীভাবে সংজ্ঞায়িত করা হয়েছে পাশাপাশি শহর ও শহরতলির মধ্যে যে পার্থক্য রয়েছে, ভূগোল, অর্থনৈতিক পরিস্থিতি এবং স্টেরিওটাইপিংয়ের গ্রহণযোগ্যতা এবং পণ্ডিতের উপর এর প্রভাবের বাইরে গবেষণাকে সরিয়ে নিয়েছে এমন অনেক কারণের মিথস্ক্রিয়াকেও পরীক্ষা করা প্রয়োজন অনুমানের।
গ্রন্থপঞ্জী
তীরন্দাজ, জন; পল জে.পি. সানডুল, এবং ক্যাথরিন সলমনসন (সংস্করণ),  মেকিং সাববারিয়া: নিউ হিস্ট্রি অফ এওয়ার্ডি আমেরিকা।  মিনিয়াপোলিস, এমএন: ইউনিভার্সিটি অফ মিনেসোটা প্রেস, ২০১৫।